Offentlighetens interesse for historien vokste da det ble oppdaget at ånden dukket opp for å følge Elizabeth Parsons. Hun ble flyttet til huset til en Mr Bray, hvor det 14. januar, i nærvær av to uidentifiserte adelsmenn, ble hørt flere bankelyder. Noen dager senere ble hun returnert til Cock Lane, hvor det ble holdt en ny seanse den 18. januar. Til stede var Kent, apotekeren og den lokale sognepresten, og den sittende for St John Clerkenwell, Stephen Aldrich. Ved denne anledning brukte presten et lys for å se under sengen. Spøkelset «nektet» å svare, Frazer hevdet at hun ikke likte lys. Etter et par minutter fortsatte utspørringen, men da Moore spurte om ånden ville møte i retten mot Kent, neket Frazer å stille spørsmålet.